### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 5. februar 2020 har vedtaget Magistratens indstilling i overensstemmelse med erklæring fra Børn og Unge-udvalget af 29. januar 2020.

### Resumé

På baggrund af byrådets beslutning fra den 22. marts 2017 om Tilpasning af skolerne til klub i FU-regi for 4. klasse er der udarbejdet en helhedsløsning for Engdalskolen, som understøtter lokalefælleskab imellem skole og FU.

Forslaget til [adresse] omfatter også nye faglokaler til henholdsvis naturfag og musik.

Byrådet har i 2017 bevilliget 4,2 mio. kr. til at indrette faciliteter til klubtilbud til børn i 4.-6. klasse på skolen.

Med denne indstilling foreslås et tillæg til anlægsbevillingen på 10,1 mio. kr. Heraf skal 8,5 mio. kr. anvendes til et nyt faglokale til musik og to nye naturfagslokaler. De 8,5 mio. kr. finansieres af pulje til nye faglokaler på 20 mio. kr. til 2020-2021, som byrådet afsatte med Budget 2018.

De resterende 1,6 mio. kr. skal dække udgifter til nedrivning af gårdtoiletter og etablering af nye toiletter, samt ekstra udgifter til tilgængelighedstiltag og fjernelse af forurenet jord. De 1,6 mio. kr. foreslås finansieret af KB-bevilling til ekstra bygningsrenovering.

### Indstilling

Det indstilles:

At 1) der gives tillæg på 10,1 mio. kr. til anlægsbevillingen til Engdalskolen på 4,2 mio. kr., som dels finansieres af anlægsbudget til nye faglokaler til skolerne, dels af KB-bevilling til ekstra bygningsrenovering.

At 2) der frigives restrådighedsbeløb på 10,1 mio. kr., og det samlede rådighedsbeløb fordeles med 0,7 mio. kr. i 2019, 7,8 mio. kr. i 2020 og 5,8 mio. kr. i 2021. At 3) 2 procent af den samlede anlægssum til Engdalskolens anlægsprojekt anvendes til intern projektledelse.

### Sagens forløb

12-12-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 16-12-2019 Magistraten

Fremsendes til [adresse] med bemærkning, at Magistraten i mødet den 16. december 2019 anbefaler, at byrådet tiltræder Magistratsafdelingen for Børn og Unges indstilling af 26. november 2019.

Borgmester Ziggy Simonsen deltog ikke i sagens behandling.

 22-01-2020 [adresse]
Fremsendes til Børn og Unge-udvalget til behandling i henhold til beslutning i byrådets møde den 22. januar 2020.
 29-01-2020 Børn og Unge-udvalget
Udvalget kunne enstemmigt tiltræde indstillingen i overensstemmelse med Magistratens anbefaling.
 05-02-2020 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 5. februar 2020 har vedtaget Magistratens indstilling i overensstemmelse med erklæring fra Børn og Unge-udvalget af 29. januar 2020.